Valacken

Valacken on saari Espoonlahden merialueella. Espoon virallisessa kaupunginosajaossa se kuuluu Soukkaan. Amiraalinsatama Soukan manneralueen eteläkärjessä sijaitsee alle kilometrin Valackenista kaakkoon. Valackenin eteläpuolella sijaitsee Svartholmenin saari ja pohjoispuolella Staffanin saari. Soukanniemen länsiranta sijaitsee lähimmillään noin 50 metriä Valackenista itään. Soukanniemellä toimi vuosina 1873–1932 vireä puusepänverstasyhteisö, johon kuului muun muassa puuseppä Henrik Edvard Söderström. Valackenilla sijaitsee Söderströmin 1910-luvulla rakentama huvila. Lähteet Hämeri, Juhani; Pohjakallio, Kari: Terveisiä Espoosta! : espoolaista kulttuuria postikorteilla. Espoo: Espoon perinneyhdistys Aurora ry, 2003. ISBN 951-98984-0-9 Aiheesta muualla Tiedostopalvelu.maanmittauslaitos.fi Paikkatietoalusta: Valacken Valacken, Uusimaa, Suomi — Sunrise, Sunset, and Daylength